Lucius Munatius Plancus

Lucius Munatius Plancus (natus circa annum 87 a.C.n. Atinae – mortuus est circa annum 15 a.C.n.) fuit senator Romanus qui consulatum anno 42 a.C.n. gessit. Duas illustres colonias 44/43 a.C.n. deduxit : Lugdunum et Augustam Rauricorum.

Cursus honorum
Anno 54 a.C.n. primus e sua gente in senatum adlectus est, eodem anno legatus Caesaris in bello Gallico fuit et ei et bello civili Hispaniam 49 a.C.n. et Africam 47 a.C.n. sequebatur. Anno 46 a.C.n. Praefectus urbi Romae factus est, anno 45 a.C.n. praetor creatus est. Caesar ei provincia Gallia Comata destinavit. Cum Caesar caederetur, Munatius Plancus Romae erat. Nam 17 Martii pro reconciliatione cum dictatoris homicidis censuit. Deinde in provinciam suam profectus estNicolaus Damascenus, de Vita Augusti  XXVIII.112 (fragmentum 130). Ibi colonias Augustam Rauricam et Lugdunum condidit. Bello civili orto inter Marcum Antonium et senatum vacillabatAppianus, Bell. civ. III,304 : usque ad mensem Iunium anni 43 a.C.n. socius Decimi Bruti adversus Marcum Antonium remansit, postea ab Asinio Pollione Antonio reconciliatus, cum omnes imperatores in Gallia et in Hispania illius partibus sese adiungentes videret, triumvirorum causam secutus estAppianus, III,398-399. Plutarchus, Antonius 18.. Quamquam ipsius frater Plotius tum proscriptus eratAppianus Bell. civ. IV,46, eodem anno 43 a.C.n. de Gallis triumphavit et consulatum anno 42 a.C.n. gessit, a Caesare designatusNicolaus Damascenus, de Vita Augusti  XXII.77 (fragmentum 130). Perusino bello (41 a.C.n.) a Fulvia incitatus Lucio Antonio consuli ab Octaviano et Marco Agrippa Perusiae obsesso exercitum auxilio duxit, modico ardore tamen : nec multum profecitAppianus, V,130-132 et 141. quoniam Lucius brevi ad deditionem fame coactus est. Deinde in orientem ad Marcum Antonium unacum Fulvia iitAppianus, V,208-211. ac primo proconsul Asiam, deinde ab anno 35 legatus Syriam administravit. Hoc tempore imperator II proclamatus est et sunt qui putent Munatium fuisse, non Marcum Antonium, qui Sextum Pompeium captivum occidi iusseritAppianus BC V,599-600.. Anno 32 Antonium deseruit et eius testamenti stipulationes, quibus magnas partes imperii Cleopatrae VII et liberis amborum daret, Octaviano tradiditCassius Dio L,3. Plut., Ant. 68. 16 Ianuarii 27 a.C.n. in senatu cognomen "Augusti" Octaviano dandum esse censuit. Anno 22 censor erat. Fuit orator praeclarus. Sunt, qui credant Munatium esse auctorem verum Caesaris Belli Civilis. Sepulchrum eius apud Caietam repertum estDer Neue Pauly, Stuttgardiae 1999, T. 8, c. 469-471.
Filius eius vel nepos Lucius Munatius Plancus anno 13 consul ordinarius creatus est.

 Triumphus L. Munatii Planci (43 a.C.n.) 
Triumphum L. Munatius Plancus e Gallia celebravit die 29 Decembris 43 a.C.n.. Velleius Paterculus (Historiae 2.67) ait: "Eoque inter iocos militaris, qui currum Lepidi Plancique secuti erant, inter execrationem civium usurpabant hunc versum: De germanis, non de Gallis duo triumphant consules."

 Plura legere si cupis 
 Marie-Claire Ferriès, Les partisans d'Antoine : des orphelins de César aux complices de Cléopâtre. Burdigalae : Ausonius, 2007: 100 Res. ISBN 2-910023-83-4
Watkins, Thomas H. L. Munatius Plancus : serving and surviving in the Roman revolution, Scholars Press, 1997 Nonnullae paginae apud Guglum librorum

 Nexus externi 
 "Plancus (2)" in  vol. 3 p. 382 ff. 

 Notae 



Categoria:Consules
Categoria:Censores
Categoria:Praefecti urbi Romae antiqui
Categoria:Legati Galliae Comatae
Categoria:Legati Syriae
Categoria:Proconsules Asiae
Categoria:Participes Belli Civilis (44-30 a.C.n.)
Categoria:Nati saeculo 1 a.C.n.
Categoria:Mortui saeculo 1 a.C.n.